**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№24**

***Решения по Протокол №24/ 22.04.2021 г. от заседание на Общински съвет Иваново, област Русе***

Д Н Е В Е Н Р Е Д

1. Информация за изменение на бюджета на Община Иваново за четвърто тримесечие на 2020 год.

Вносител: Георги Миланов – Кмет на Община Иваново

Докладна записка вх. № 141/ 01.04.2021 г.

2. Изменение на план-сметка, включваща необходимите разходи по поддържане чистотата на територията на община Иваново за 2021 година.

Вносител: Георги Миланов – Кмет на Община Иваново

Докладна записка вх. № 145/ 07.04.2021 г.

3. Отчет за извършените разходи за командировки в страната на кмета на община Иваново за периода 01.01.2021 – 31.03.2021 г.

Вносител: Георги Миланов – Кмет на Община Иваново

Докладна записка вх. №146/ 07.04.2021 г.

4. Корекция на бюджета на Община Иваново за 2021 год.

Вносител: Георги Миланов – Кмет на Община Иваново

Докладна записка вх. № 149/ 08.04.2021 г.

5. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в с. Тръстеник, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 150/ 08.04.2021 г.

6. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в с. Щръклево, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 151/ 08.04.2021 г.

7. Определяне на цена по пазарен механизъм за ползване на пасища, мери и ливади (ПМЛ) от Общинския поземлен фонд (ОПФ) за 2021/2022 стопанска година по реда на чл. 37и, ал. 1 от Закона за собствеността и ползването на земеделските земи (ЗСПЗЗ).

Вносител: Георги Миланов – Кмет на Община Иваново

Докладна записка вх. № 153/ 09.04.2021 г.

8. Вземане на решение за отдаване под наем на част от недвижим имот - частна общинска собственост, находящ се в с. Щръклево, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. №158/ 13.04.2021 г.

9. Вземане на решение за отпадане на задължение за заплащане на наемна цена по договори за наем във връзка с въведените противоепидемични мерки в условията на обявена извънредна епидемична обстановка.

Вносител: Георги Миланов – Кмет на Община Иваново

Докладна записка вх. № 160/ 14.04.2021 г.

10. Приемане на доклади за изпълнение на читалищните дейности на народните читалища от община Иваново за 2020 г.

Вносител: Мариян Драшков – Председател ОбС Иваново

Докладна записка вх. № 161/ 15.04.2021 г.

11. Приемане на Наредба за изменение и допълнение на Наредба № 1 за определянето и администрирането на местните такси и цени на услуги на Общински съвет – Иваново.

Вносител: Георги Миланов – Кмет на Община Иваново

Докладна записка вх. № 164/ 19.04.2021 г.

12. Приемане на Наредба за изменение и допълнение на Наредба за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на Община Иваново.

Вносител: Георги Миланов – Кмет на Община Иваново

Докладна записка вх. № 167/ 21.04.2021 г.

13. Приемане на решение за създаване на Съвет по въпросите на социалните услуги в община Иваново.

Вносител: Георги Миланов – Кмет на Община Иваново

Докладна записка вх. №169/ 22.04.2021 г.

14. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№268

На основание чл.21 ал.1 т.6 от ЗМСМА, във връзка с чл.27 ал.4 и ал.5 от ЗМСМА и чл. 125, ал.4 от Закона за публичните финанси, Общински съвет Иваново РЕШИ:

**Приема** информация за изменението на бюджета на Община Иваново за четвърто тримесечие на 2020 година.

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№269

На основание чл.21, ал.1, т.6 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), във връзка с чл. 66 от Закона за местните данъци и такси (ЗМДТ) и чл.43, ал.1 от Наредба №1 за определянето и администрирането на местните такси и цени на услуги в Община Иваново, във връзка с §58, ал.1 от Закона за изменение и допълнение на Данъчно-осигурителния процесуален кодекс (ДОПК), Общински съвет Иваново РЕШИ:

I.**Одобрява** изменение на План-сметката за всяка дейност, включваща необходимите разходи по поддържане чистотата на територията на община Иваново за 2021 година, приета с Решение № 219 по Протокол №20/30.12.2020 г. на Общински съвет – Иваново както следва:

**1. Приходи - 734922 лв.**

1.1. Преходен остатък от 2020 г.- 0 лв.

1.2. Приходи от такса битови отпадъци (ТБО) - 669465 лв.

1.3. Възстановени отчисления по чл.64 от ЗУО за 2020 г. - 65457 лв.

**2**. **Разходи от такса битови отпадъци (ТБО) - 734922 лв.**

в това число:

1.1. За сметосъбиране и извозване на битови отпадъци - 285480 лв.

1.2. За поддържане и експлоатация на депа за битови отпадъци - 377442 лв.

1.3. За поддържане чистота на обществени територии - 72000 лв.

II. **Приема** изменение на план – сметка по населени места съгласно Приложение № 1

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№270

На основание чл.21, ал.1, т.6 и ал.2, чл.27, ал.4 и ал.5 от ЗМСМА, във връзка с чл.8, ал.4 от Наредбата за командировките в страната, Общински съвет Иваново РЕШИ:

**Приема** Отчет за извършените разходи за командировки в страната на кмета на община Иваново за периода 01.01.2021 г.- 31.03.2021 г. в размер на 342,49 лв.

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№271

На основание чл.21 ал.1 т.6 и т.8 от ЗМСМА, във връзка с чл.27 ал.4 и ал.5 от ЗМСМА, чл. 124 ал.1 и ал.2 и чл.127 ал.1 от Закона за публичните финанси, Общински съвет Иваново РЕШИ:

**I. Увеличава бюджета на Община Иваново с 263663 лв.**

Приходна част:

§ 6100 Трансфери между бюджети + 263663 лв.

Разходна част: + 263663 лв.

1.Функция „Общи държавни служби ”

- Дейност „Общинска администрация“

§ 1020 Разходи за външни услуги + 20000 лв.

§ 1092 Разходи за дог. санкции, съд. обезщ. и разноски + 4949 лв.

2.Функция „Жилищно строителство, благоустройство, ком. стопанство и опазване на околната среда ”

- Дейност 603 „Водоснабдяване и канализация“

§ 5100 Основен ремонт на ДМА - 39016 лв.

- Дейност 604 „Осветление на улици и площади“

§ 1016 Вода, горива и енергия + 20000 лв.

- Дейност 619 „Други дейности по жилищно строителство, благоустройство и регионално развитие“

§ 1020 Разходи за външни услуги + 20000 лв.

§5206 Изграждане на инфраструктурни обекти + 29524 лв.

-Дейност 623 „Чистота“ Иваново

§ 0098 Резерв + 198206 лв.

- Дейност 629 „Други дейности по опазване на околна среда“

§ 1020 Разходи за външни услуги + 10000 лв.

**II. Променя и допълва поименния списък за капиталови разходи за 2021 г., както следва:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Параграф | Наименование на обектите | Актуален план | | Коригиран  план | В т.ч. по източници на финансиране | | | | | Разлика  /+/-/ |
| Целева субсидия | Преходен остатък | Целеви  Ср-ва от  ПУДООС | Собствени  средства | Средства от ЕС |
|  | **Функция 06 „Жил. строителство, благоустройство, ком. стопанство и опазване на околната среда“** |  | |  |  |  |  |  |  |  |
|  | **Дейност 603 „Водоснабдяване и канализация“** | | **50016** | **17000** |  |  |  | **17000** |  | **-39016** |
| 5100 | Реконструкция компрометираните участъци от водопроводната мрежа на с. Пиргово, община Иваново | 50016 | | 17000 |  |  |  | 17000 |  | -39016 |
|  | **Дейност 619 „Други дейности по жилищно строителство, благоустройство и регионално развитие“** | **12000** | | **51070** |  |  |  | **51070** |  | **+39070** |
| 5202 | Придобиване на сгради | 12000 | | 0 |  |  |  |  |  | -12000 |
| 5202 | Многофункционална сграда за обществена дейност | 0 | | 12000 |  |  |  | 12000 |  | +12000 |
| 5206 | Изграждане зона за отдих и игра в с. Табачка, община Иваново | 0 | | 10000 |  |  |  | 10000 |  | +10000 |
| 5206 | Изграждане площадка за игра на деца в с. Божичен, община Иваново | 0 | | 9524 |  |  |  | 9524 |  | +9524 |
| 5206 | Изграждане детска площадка в с. Иваново, община Иваново | 0 | | 10000 |  |  |  | 10000 |  | +10000 |
| 5206 | Изграждане на площадка и фитнес на открито в село Пиргово, община Иваново, област Русе | 0 | | 9546 |  |  | 9546 |  |  | +9546 |

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№272

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от ЗМСМА, чл. 35, ал. 1, във връзка с чл. 41, ал. 2 от ЗОС и чл. 68, ал. 1 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публичен търг за продажба на недвижим имот – частна общинска собственост, представляващ поземлен имот (ПИ) № 1235 с площ 1100 кв.м., кв. 8А по плана на с. Тръстеник, общ. Иваново, обл. Русе, одобрен със Заповед № РД-09-613/23.12.2019 г., при граници и съседи: на север – ПИ 1234, на изток – имоти по КВС, на юг – полски път, на запад – улица „Двадесет и четвърти май“, предмет на Акт за частна общинска собственост № 1961/19.05.2020 г.

**2.** На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия \*\*\*\*\*\*\* Михайлова – независим оценител на недвижими имоти, сертификат № 100100176 /14.12.2009 г. на Камарата на независимите оцените в България в размер на **4590,00 лв. (четири хиляди петстотин и деветдесет лева)** без ДДС, която се приема за начална цена при провеждане на публичния търг за продажба на имота.

**3.** На основание чл. 68, ал. 1, т. 2 от НРПУРИВОбС **определя** вида на търга – с тайно наддаване по чл. 74 от НРПУРИВОбС.

**4. Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2021 г., раздел III.Г с имота по т. 1.

**5. Възлага** на Кмета на Общината след влизане в сила на решението да предприеме необходимите действия по изпълнението му.

ПО ШЕСТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№273

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от ЗМСМА, чл. 35, ал. 1, във връзка с чл. 41, ал. 2 от ЗОС и чл. 68, ал. 1 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публичен търг за продажба на недвижим имот – частна общинска собственост, представляващ имот № 501.1664, за който е образуван урегулиран поземлен имот (УПИ) ХIV-1664 с площ от 665 кв.м., кв. 130 по кадастралния и регулационен план на с. Щръклево, ЕКАТТЕ: 84049, общ. Иваново, обл. Русе, одобрен със Заповед № РД-02-14-2158 от 15.02.2000 г. на МРРБ и ПУР Решение № 269 по Протокол № 31/26.01.2006 г. и Решение № 446 по Протокол № 49/20.09.2007 г. на ОбС Иваново, административен адрес: ул. „Янтра“ № 30, при граници и съседи: на север – ПИ 501.1670; на изток – УПИ XIII-1665; на юг – улица „Янтра“; на запад – улица „Шейново“, предмет на акт за частна общинска собственост (АЧОС) № 125/30.01.2007 г.

**2.** На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия \*\*\*\*\*\*\* Михайлова – независим оценител на недвижими имоти, сертификат № 100100176 /14.12.2009 г. на Камарата на независимите оцените в България в размер на **4420,00 лв. (четири хиляди четиристотин и двадесет лева)** без ДДС, която се приема за начална цена при провеждане на публичния търг за продажба на имота.

**3.** На основание чл. 68, ал. 1, т. 2 от НРПУРИВОбС **определя** вида на търга – с тайно наддаване по чл. 74 от НРПУРИВОбС.

**4. Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2021 г., раздел III.Г с имота по т. 1.

**5. Възлага** на Кмета на Общината след влизане в сила на решението да предприеме необходимите действия по изпълнението му.

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№274

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА и чл. 37и, ал. 1 от ЗСПЗЗ, Общински съвет Иваново РЕШИ:

**1.** **Приема** експертни оценки за определяне на справедлива годишна наемна вноска за отдаване под наем на пасища, мери и ливади, и определя годишна наемна цена на пасищата, мерите и ливадите за договори, сключени по реда на чл. 37и, ал. 12 от ЗСПЗЗ в размер, както следва:

|  |  |  |  |
| --- | --- | --- | --- |
| **Населено място** | **Начин на трайно ползване (НТП)** | **категория 1-7 лв/дка** | **категория 8-10 лв/дка** |
| Божичен | пасище, мера | 13,00 | - |
| ливади | - | - |
| Кошов | пасище, мера | 1300 | - |
| ливади | - | - |
| Красен | пасище, мера | 13,00 | 10,00 |
| ливади | - | - |
| Мечка | пасище, мера | 13,00 | - |
| ливади | - | - |
| Нисово | пасище, мера | 13,00 | 10,00 |
| ливади | 13,00 | - |
| Пиргово | пасище, мера | 13,00 | 10,00 |
| ливади | - | - |
| Табачка | пасище, мера | 13,00 | 10,00 |
| ливади | - | - |
| Тръстеник | пасище, мера | 13,00 | - |
| ливади | - | - |
| Червен | пасище, мера | 13,00 | 10,00 |
| ливади | - | - |
| Щръклево | пасище, мера | 13,00 | 10,00 |
| ливади | 40,00 | - |
| Сваленик | пасище, мера | 13,00 | 10,00 |
| ливади | 13,00 | - |
| Церовец | пасище, мера | 13,00 | 10,00 |
| ливади | - | - |

**2.** **Определя** начална тръжна цена на имотите, предмет на бъдещите търгове по т. 11 от решение № 249 по протокол № 22/25.02.2021 г. от заседание на Общински съвет Иваново в размерите, определени в т. 1 от настоящото.

**3.** **Възлага** на кмета на община Иваново да организира изпълнението на настоящето решение.

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№275

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 14, ал. 6 и ал. 8 от Закона за общинската собственост (ЗОС), чл. 27, ал. 1, т. 3 и ал. 3 от Наредба № 10 за реда на придобиване, управление и разпореждане с имоти и вещи - общинска собственост (НРПУРИВОбС), чл. 13 от Наредба № 2 за базисните (начални) цени на обекти със стопанско и административно предназначение - общинска собственост (НБЦОСАПОбС), Общински съвет Иваново РЕШИ:

1. **Дава съгласие** кметът на Община Иваново да сключи договор за наем с „Амбулатория за индивидуална практика за първична помощ по дентална медицина – Примодентал“ ЕООД, ЕИК: 206358522, представлявано от д-р Преслав Пламенов Пенчев за разкриване на дентален кабинет за оказване на първична извънболнична дентална медицинска помощ по дентална медицина с предмет: дентален кабинет – помещение № 1 с площ 40,00 кв.м.; 13,75 кв.м. от фоайе, представляващи ½ идеална част от цялото помещение с площ 27,50 кв.м.; 2,58 кв.м. от преддверие и умивалня, представляващо ½ идеална част от цялото помещение с площ 5,16 кв.м. и санитарен възел № 1 (за инвалиди) с площ 4,72 кв.м., разположени на първи етаж от масивна триетажна сграда „Културен център“ със застроена площ от 301 кв.м., построена в имот № 501.797, за който е отреден урегулиран поземлен имот (УПИ) I-797 с площ от 611 кв.м., кв. 3 по кадастралния и регулационен план на с. Щръклево, ЕКАТТЕ: 84049, общ. Иваново, обл. Русе, одобрен със Заповед № РД-02-14-2158/15.02.2000 г. на МРРБ и ПУР Решение № 269 по Протокол № 31/26.01.2006 г. на ОбС Иваново, предмет на акт № 1116/21.10.2015 г. за поправка на акт за частна общинска собственост (АЧОС) № 161/07.05.2007 г.
2. **Определя** месечна наемна цена, съгласно Наредба № 2 за базисните (начални) цени на обекти със стопанско и административно предназначение - общинска собственост (НБЦОСАПОбС) за имота по т. 1 в размер на 146,84 лв. (сто четиридесет и шест лева и осемдесет и четири стотинки) без ДДС или 176,21 лв. (сто седемдесет и шест лева и двадесет и една стотинки) с включен ДДС.
3. **Определя** срока на договора на 10 години, считано от датата на подписването му.
4. **Възлага** на кмета на Община Иваново след влизане в сила на решението да предприеме необходимите действия по изпълнението му.

ПО ДЕВЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№276

На основание чл. 21, ал. 1, т. 8 и ал.2, във връзка с чл.27, ал.4 и 5 от ЗМСМА, както и във връзка с въведените противоепидемични мерки в условия на извънредна епидемична обстановка на територията на Република България със Заповед № РД-01-173/18.03.2021 г. на Министъра на здравеопазването, Общински съвет Иваново РЕШИ:

1. **Дава съгласие** за отпадане на задължението за заплащане на наемна цена по действащи наемни правоотношения за наематели на нежилищни общински и предоставени на Община Иваново за управление имоти на територията на общината, които са преустановили дейността си вследствие на въведените със Заповед № РД-01-173/18.03.2021 г. на Министъра на здравеопазването противоепидемични мерки в условията на извънредна епидемична обстановка, за периода на действие на ограниченията, за установяването на което пряко засегнатите лица подават искане за освобождаване от наем (Приложение 1) и представят попълнена декларация (Приложение № 2), които са неразделна част от настоящото решение.

2. **Възлага** на Кмета на Община Иваново да приема, разглежда и одобрява исканията по т. 1 от настоящото решение.

3. **Възлага** на Кмета на Община Иваново да предприеме съответните действия за изпълнение на настоящото решение.

4. **Възлага** на Кмета на Община Иваново да предприеме съответните действия за приспадане на платените до приемане на настоящото решение наемни цени за периода на въведените със Заповед № РД-01-173/18.03.2021 г. на Министъра на здравеопазването противоепидемични мерки в условията на епидемична обстановка, от дължими последващи плащания.

ПО ДЕСЕТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№277

На основание чл.21, ал. 1, т.23 и ал.2 от ЗМСМА, във връзка с чл.26а, ал.5 от Закона за народните читалища, Общински съвет Иваново РЕШИ:

**Одобрява** доклади за изпълнение на читалищните дейности на народните читалища от Община Иваново и за изразходваните от бюджета средства за 2020 година, както следва:

* НЧ „Отец Паисий - 1927 г.” с. Мечка;
* НЧ „Възраждане 1906 г.” с. Щръклево;
* НЧ „Петко Рачев Славейков 1927 г.” с. Божичен;
* НЧ „Кирил и Методий 1922 г.” с. Пиргово;
* НЧ „Просвета - 1919 г.” с. Красен;
* НЧ „Светлина - 1929 г.” с. Сваленик;
* НЧ „Гео Милев - 1915 г.“ с. Нисово;
* НЧ „Просвета-Червен 1928 г.” с. Червен;
* НЧ „Христо Ботев 1925 г.” с. Иваново;
* НЧ „Просвета - 1928 г.” с. Кошов;
* НЧ „Просвета 1927 г.” с. Табачка;
* НЧ „Христо Ботев - 1925 г.” с. Тръстеник;
* НЧ „Георги Бенковски – 2005“ – с.Церовец

ПО ЕДИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№278

На основание чл. 21, ал. 1, т. 7 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация и чл. 9 от Закона за местните данъци и такси, Общински съвет Иваново РЕШИ:

**§ 1.** **В чл. 17, ал. 1** думите „от 01.05. до 30.09.“ се заменят с „от 01.03. до 31.10.“.

**§ 2.** **В** **чл. 19, ал. 1** след думата „люлки“ се поставя запетая и се добавя „за ползване на имот – общинска собственост за обособяване на снимачна площадка за срок до 6 (шест) месеца (включително подготовка за снимки, разполагане на декори, снимачни дни, демонтиране на декори)“

**§ 3.** В Преходни и заключителни разпоредби **се създава § 8**:

„**Настоящата Наредба за изменение и допълнение на Наредба № 1 за определянето и администрирането на местните такси и цени на услуги на Общински съвет – Иваново влиза в сила от 07.05.2021 г**.“

ПО ДВАНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№279

На основание чл. 17, ал.1, т.1, чл.21 ал.2 във връзка с чл.21 ал.1 т.23 от Закона за местното самоуправление и местната администрация, чл. 82, ал.1 от Закона за публичните финанси, Общински съвет Иваново РЕШИ:

**Приема** Наредба за изменение и допълнение на Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Иваново, както следва:

§ 1**. Чл.29, ал.2 се изменя** по следния начин:

„(2) Общинският съвет приема годишния бюджет на общината, включително и показателите по чл.45, ал.1, т.2 от Закона за публичните финанси за кметствата и населените места с кметски наместници, с изключение на тези, които са определени като второстепенни разпоредители с бюджет по реда на чл.11, ал.10 от Закона за публичните финанси, в срок до 15 работни дни от внасянето му от кмета. Размерите на бюджетните взаимоотношения с държавния бюджет трябва да съответстват на приетите със Закона за държавния бюджет за съответната година, както и на други, относими за общината показатели и разпоредби.“

§ 2. **В чл.29 се създава нова ал.8** със следното съдържание:

„(8) Общински съвет Иваново утвърждава показателите за разходи по чл.45, ал.1, т.2, букви „а“ – „д“ от Закона за публичните финанси по кметства, въз основа на следните критерии:

* Брой население по постоянен адрес
* Брой заети лица в администрацията на кметството или в населеното място с кметски наместник
* Площ на кметството или населено място с кметски наместник
* Годишна консумация на ел. енергия за улично осветление
* Финансово-счетоводни данни за кметството или в населеното място с кметски наместник през предходни години“

§ 3. **В чл. 29 се създава нова ал. 9** със следното съдържание:

„(9) Общински съвет Иваново утвърждава капиталовите разходи по чл.45, ал.1 т.2, б. „е“ от Закона за публичните финанси по кметства, въз основа на актуални данни за състоянието на социалната и техническата инфраструктура в населеното място, изготвени от звеното по устройство на територията, съвместно с кмета на кметство или с кметския наместник, като се вземат предвид и проектите, които се изпълняват със средства от Европейския съюз.“

§ 4. **Чл.34, ал. 1 се изменя** по следния начин:

„(1) Кметът организира изпълнението на общинския бюджет, включително своевременното изпълнение на утвърдените от общинския съвет показатели по чл.52, ал.2 от ЗПФ за кметствата и населените места с кметски наместници.“

§ 5. **В чл. 39 се създава нова ал.4** със следното съдържание:

„(4) При отдаване под наем, аренда, при ползване на дървесина и недървесни горски продукти и при разпореждане с имоти или вещи – общинска собственост, които се намират на територията на съответното населено място, извън територията на общинския център, извън случаите на приватизация, с решението по чл.21, ал.1, т.8 от ЗМСМА общинския съвет определя:

1. не по-малко от 30 на сто от постъпленията от продажбата на общински нефинансови активи трябва да се използват за финансиране изграждането, за основен и текущ ремонт на социалната и техническата инфраструктура на територията на съответното населено място;

2. не по-малко от 30 на сто от постъпленията от разпореждането с друго имущество, извън имуществото по т.1 от наем, от аренда на земеделски земи и горски територии и ползване на дървесина и недървесни горски продукти от горите, общинска собственост, да се използват в изпълнение на дейности от местно значение в съответното населено място.“

§ 6. **В Допълнителните разпоредби се** **създава нов § 3**, както следва:

„§ 3. Настоящата Наредба за изменение и допълнение на Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Иваново влиза в сила от 01.01.2021 г.

ПО ТРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№280

На основание чл. 21, ал. 1 т. 23, ал. 2 и чл. 27, ал. 3 от ЗМСМА, чл. 27 във връзка с чл. 26, т. 3-7 от Закона за социалните услуги, Общински съвет Иваново РЕШИ:

**Създава** Съвет по въпросите на социалните услуги в община Иваново в следния състав:

**Председател**: Пламен Дончев – Заместник-кмет на Община Иваново

**Членове:**

1. Илияна Кунчева – главен експерт в Дирекция „Специализирана администрация“ при Община Иваново;

2. Цветомира Ботева – социален работник в Отдел „Индивидуална оценка на хората с увреждания и социални услуги“ в Дирекция „Социално подпомагане“ – гр. Две могили;

3. Милена Георгиева – Старши експерт по приобщаващо образование в РУО – гр. Русе;

4. Милена Стоева-Китанова – Старши експерт в Дирекция „Медицински дейности“ в РЗИ- гр. Русе;

5. Диян Георгиев - полицейски инспектор в участък „Иваново“ към РУ- Две могили при ОД на МВР- Русе;

6. Димитър Димитров – старши експерт в Дирекция “Бюро по труда – гр. Русе”;

7. Деана Димова-Великова – управител на Сдружение „Център Динамика”